Űrlapmezők létrehozása

Nyomógombok készítése

Nagyon szép űrlapmezőket készíthetünk, de mit sem érnek, ha nem tudjuk őket elküldeni. Mint ahogyan már az előző részekben említettem, a küldés jelentheti egy levélben való elküldést, vagy egy szerver oldali programnak való küldést is. Bármelyiket is használjuk, mindenképpen szükségünk van egy nyomógombra az elküldéshez. Most ezekkel ismerkedhetsz meg.
button attribútumai

Használata | <INPUT name="gomb" type="button" value="Nyomj meg!">
name | Nem kötelező paraméter, de érdemes megadni, hogy egyértelműen hivatkozhassunk rájuk.
type | A nyomógomb típusát határozhatod meg vele. Mert hogy többféle gomb is létezik ám! Lehetőségeid: submit: Ha el akarsz küldeni egy űrlapot, ezt a gombot használd! reset: Az űrlapon levő mezők alapértelmezébe állítására szolgál. Magyarul az értékek visszaállnak oda, mint amikor betöltötted a lapot. button: Ezzel a gombbal tudunk pl. Javascript rutinokat hívni, tehát nincs konkrét feladata, mint az előző kettőnél, itt már neked kell meghatároznod.
value | Érdekes módon ez lesz a gomb felirata, tehát most nyugodtan használhatsz ékezetes karaktereket is.

A végére hagytam egy formáját annak, hogyan lehet valóben elküldeni egy űrlapot valakinek. Nem sokat kell változtatni az eddigi kódjainkon:

- a method attribútum értéke mindenképpen POST legyen, GET-tel nem fog menni,
- az enctype attribútumot hozd létre, értéke text/plain legyen, ha nem adod meg, akkor egy sorban, mint egy URL fog átmenni az összes érték,
- és persze az action tulajdonságnek ne feledjük értékül adni az e-mail címet: mailto:email@szolgaltato.hu. Fontos beírni a "mailto:" karaktersorozatot is, ettől tudja a böngésző, hogy meg kell nyitnia az alapértelmezett levelezőklienst, s azzal kell elküldenie az adatokat.

    <FORM name="kozvelemeny" method="POST" enctype="text/plain" action="mailto:webmaster@myhost.com">

    És az eredmény: