Űrlapmezők létrehozása

Szövegbeviteli mezők definiálása

Egysoros szövegek bevitelére használják az <INPUT> tag-eket. Az attribútumai közül a type kötelező, a többi opcionális. Mivel egy objektumot szúr be a tag a HTML oldalba, nincs zárótag-je.
Fontos megjegyezni, hogy az új szabvány szerint minden tag rendelkezik zárótag-gel. Ezt úgy érjük el, hogy a tag záró kacsacsőre elé egy szóköz után kitesszük a zárást jelző "/" jelet: <BR />, <INPUT />, stb. Ezentúl így fogom használni!
Szövegbeviteli mezők attribútumai

name | Nem kötelező paraméter, de érdemes megadni, hogy egyértelműen hivatkozhassunk rájuk.
type | A szövegbeviteli mező típusát határozhatjuk meg vele. Lehetőségei: text: Egyszerű szövegbeviteli mező definiálása. Az alábbi módon néz ki: Próbáljunk írni bele! password: Jelszómező definiálása. A beírt adat helyett az operációs rendszernek megfelelő jel jelenik meg. (pont, vagy csillag) Kinézetre megegyezik a "text" mezővel, írjunk bele és meglátjuk a különbséget: hidden: Rejtett beviteli mező. Ezt az elemet a böngésző nem jeleníti meg, ennek ellenére adatokat ugyanúgy tud kezelni, mint az előzőek. Használható akkor, ha az űrlapunkkal olyan állandó vagy változó adatokat is el akarunk küldetni, amiket nem akarunk az oldalon megmutatni. Értéket adni a következőkben tárgyalandó value attribútum beállításával lehet adni. Mivel nem jelenik meg, nem is mutatom meg, hogyan néz ki... file: Fájl feltöltése is lehetséges az <INPUT> tag segítségével. Ez a funkció csak enctype="multipart/form-data" beállítással használható. Segítségével a felhasználó saját gépéről egy fájl-t küldhet el. Kiegészítő gombjára (Tallózás...) kattintva a szokásos tallózás funkcióval lehet a kívánt fájlt kiválasztani, ami be fog íródni a szövegmezőbe. Megjelenítve így néz ki: .
value | A beviteli mező default értéke. Ez jelenik meg, az űrlap megjelenésekor, még a felhasználói beavatkozás előtt. Ilyen lehet pl. a barátaink felvitelét könnyítő űrlapon a "város" mező, ahol alapértelmezésben Békéscsaba lesz található, hiszen a legtöbb barátom békéscsabai lakos.
size | A beviteli mező hosszát adja meg karakterszámban. Nem a beírható karakterek maximális számát adhatjuk meg vele, csupán a beviteli mezőben egyszerre látható karakterek számát. Ha többet írunk, a kliens görgeti a karaktereket.
maxlength | A beviteli mezőbe bevihető karakterek maximális számát adhatjuk meg ezzel az attribútummal. Próbáld ki, nem tudsz 4 karakternél többet bevinni az alábbi mezőbe:

Készítsünk egy egyszerű űrlapot, amelyben megkérdezzük a felhasználótól a nevét és a jelszavát, mint ahogy pl. a freemail oldalán is látható. A legegyszerűbb kód valahogyan így néz ki:

|  |  |  | Ez eredmény ööö... kissé érdekes:
Belépési neved: Jelszavad:

Ugye nem szép? Elcsúsznak a feliratok és a mezők, mivel nem egyforma hosszúak a megnevezések. Hogyan lehet ezen segíteni? Használjuk az előzőekben megtanult táblázatot:

|  |  |  | Így már sokkal szimpatikusabb:
Belépési neved: |
Jelszavad: |

Általánosságban elmondható, hogy az űrlapok és a táblázatok együtt járnak. Máris kiváló példáját láthattuk annak, hogy a táblázatok nem feltétlenül adatmegjelenítésre, hanem inkább objektumok, elemek rendezett megjelenítésére szolgálnak. Természetesen, ha igényesebbek vagyunk, sokkal szebb formátumot is kitalálhatunk, csak a fantáziánk szab határt.
Gondolkodjunk együtt!

Bár még nem vagyunk igazán jártasak az űrlapok létrehozásában, gondolkodjunk el az alábbi problémán: szeretnénk barátainkat nyilvántartani. Milyen adatokat tartsunk róluk nyilván? Természetesen vegyük figyelembe a személyiségi jogokat... ;-) A későbbi tananyagrészekben bővítjük az űrlapelemekről ismereteinket, s akkor konkretizálhatjuk a rögzítendő adatok típusait.