Színek generálása

Hogyan készítsünk színeket?

A weblapokon többféle módon határozhatjuk meg a színeket. Az első megoldás, amikor a színek angol nevét alkalmazzuk: black, white, red, orange, pink, stb. Ennek igen nagy hátránya, hogy tudni kell a színek angol nevét. Pl. milyen szín az a Goldenrod? Ez bizony a sárga egyik árnyalata. Nincs esetleg egy másik megoldás? De igen!
A másik megoldás a hexadecimális értékek használata. Amilyen csúnyán hangzik, olyan egyszerű, bár némi előismeretet igényel. Ez pedig annyi, hogy 16-os számrendszerben (hexadecimális módban) a számjegyek nem 0-tól 9-ig tartanak, hanem 0-tól F-ig: 0, 1, 2, 3, 4, 5, 6, 7, 8, 9, A, B, C, D, E, F. A betűk igazából a tízet, tizenegyet, tizenkettőt, stb. jelentik. Az F a 15-ös számjegy. Ebből következik, hogy míg tízesben a legkisebb, maximum kétjegyű szám a 0, a legnagyobb pedig a 99, addig hexadecimálisan a legkisebb szám (szintén max. kétjegyű) a 00, a legnagyobb pedig az FF. Ezek alkalmazása adja meg a színeket, csupán a fantáziánkat (és rajztudásunkat) kell igénybe venni. Három pontosan kétjegyű hexadecimális számmal fejezzük ki a színeket. Az első kétjegyű szám a piros mennyiségét, a második kétjegyű szám a zöld mennyiségét, míg az utolsó kétjegyű szám a kék mennyiségét adja meg, minezt szigorúan hexadecimális formában. Egy példa talán segít megérttetni: FF 00 FF. Ez egy olyan szín, amelyik maximum mennyiségű pirosat (FF), semmi zöldet (00) és maximum értékű kéket tartalmaz (FF). Ha jól tippelünk ez egy igen élénk magenta színt jelent. Ezt a módszer egyébként RGB módszernek is hívják (R: Red, G: Green, B: Blue), az összetevők miatt.

F1FFCC
X
Ezen az ablakon próbálgathatod a hexadecimális színgenerálást, a generátorablak bal felső sarkában, vagy az alábbi keret alsó részén látod a hexadecimális értéket.
A színgenerátor ablaka mozgatható, ha véletlenül eltakarná a szöveget, illetve kikapcsolható: használd a generátor jobb felső sarkában az X-et, vagy a lenti linket!
A kis karikát tudod mozgatni az egér nyomvatartásával, vagy kattintással, míg a függőleges sávban a színtartományt tudod állítani.
Hexa:
Színgenerátor ki/bekapcsolása
Létezik egy websafe névvel emlegetett paletta is, amely mindössze 216 szín megjelenítésére képes. Az egyes színkomponenseknek csak a 20%-kal osztható árnyalatait tartalmazza (azaz minden egyes számjegy osztható hárommal), a többi esetben a böngésző dithering-gel - a két legközelebbi árnyalat váltogatásával - próbálja meg szimulálni az ezektől eltérőeket. Erre azért volt szükség, mert régebben a monitorok csak 256 különböző szín megjelenítésére voltak képesek, manapság viszont már az olcsóbb mobiltelefonok is többet tudnak ennél. A websafe színek előállítása rendkívül egyszerű: az előbb említettek alapján minden számjegye osztható hárommal, tehát csak a 0, 3, 6, 9, C, F számjegyek használhatók benne (16-os számrendszer!) ráadásul az egyes színek mindkét számjegyének is kötelezően egyformának kell lennie. Helyes például a #336699, de nem helyes például a #3699cc, mivel a vörös komponens nem lehet 36, csak 33, vagy 66. Ugyanígy helyesek az alábbi színek: #ccff66, #666699, #0000ff, #ff0099, stb.

### Vissza az előző oldalra