Forráskódszerkesztők

Miért hasznosak a forráskódszerkesztők?

HTML szerkesztéshez a Jegyzettömb, vagy akármelyik hasonló program tökéletesen megfelel. Az egyetlen szükséges és elhanyagolhatatlan funkciója, hogy tudjon szöveges formátumba menteni. Valóban ennyi volna? No nem egészen! Természetesen ez is elég, de miért ne tegyük a munkánkat könnyebbé? Ma már a weblapszerkesztők nagy része az ISO8859-2 kódkiosztás mellett az UTF-8-at részesíti előnyben, amit a régebbi szerkesztők nem támogatnak. Továbbá mennyivel egyszerűbb lenne a szerkesztés, ha a szerkesztő segítene a szintaxisban, színezéssel jelezné az egyes nyelvi funkciókat, ráadásul az sem baj, ha magyar felületű. Igen, létezik ilyen program, több is. Az egyik ilyen a Notepad++. A nevéből látható, hogy a Jegyzettömb kiváltására készítették. Hogy mi mindent tud? Nos elég nehéz felsorolni, de álljon itt egy lista, no meg pár kép, ami talán elég meggyőző lesz. Hogy áttekinthetőbb legyen, kölcsönvettem az eredeti weboldal fastruktúrás elrendezését: http://notepad-plus.sourceforge.net/hu/site.htm

| Kódkiemelés és kódblokkok egységbe zárása
| Támogatott programnyelvek :
C | C++ | Java | C# | XML | HTML
PHP | CSS | makefile | ASCII art (.nfo) | doxygen | ini file
batch file | Javascript | ASP | VB/VBS | SQL | Objective-C
RC resource file | Pascal | Perl | Python | Lua | TeX
TCL | Assembler | Ruby | Lisp | Scheme | Properties
Diff | Smalltalk | Postscript | VHDL | Ada | Caml
AutoIt | KiXtart | Matlab | Verilog | Haskell | InnoSetup
CMake | YAML

| WYSIWYG
| Azt kapod amit látsz, azaz ha kinyomtatod a forráskódot akkor a papíron is ugyanúgy fog megjelenni mint ahogy a szerkesztőablakban láthatod.

| Felhasználó által állítható kódkiemelés
| A felhasználó saját nyelvet adhat meg: nemcsak a kódkiemelést állíthatja be az új nyelvhez hanem a kódblokk összevonási szabályokat, a megjegyzések formáját és a változók, valamint parancsok neveit is.

| Automatikus kiegészítés
| A legtöbb támogatott nyelvhez a felhasználó elkészítheti saját API listáját (vagy letölthet néhány api file-t a Notepad++ letöltésoldaláról: http://notepad-plus.sourceforge.net/hu/download.php?lang=hu). Ha az API file készen áll a használatra, nyomd meg a Ctrl+Space, hogy elindítsd ezt a funkciót.

| Több dokumentum megnyitása
| Egyszerre több dokumentumot is megnyithatsz szerkesztésre.

| Többszörös nézet
| Egyidőben 2 dokumentumot is szerkeszthetsz a program képernyőjének kettéválasztásával. Két ablakban módosíthatod ugyanazt a dokumentumot egyszerre, a dokumentum más helyein. Az egyik ablakban történő módosítás a másikban is végrehajtódik.

| Szabályos kifejezés keresése/cseréje
| Kereshetsz vagy esetleg ki is cserélhetsz egy bizonyos szövegrészt a dokumentumban.

| Drag & Drop (Fogd és vidd) technika teljes támogatása
| Megnyithatod a dokumentumokat a drag & drop(fogd és vidd) módszer segítségével. Elmozdíthatod a dokumentumod helyzetéből és nézetéből a drag & drop technikával.

| Változtatható nézetek
| A felhasználó az aktuális kurzorpozíciót folyton változtathatja (többszörös nézetben, mikor 2 képernyő látható egyszerre, a pozíciót mind a vízszintes, mind pedig a függőleges görgetősávon is változtathatod).

| File állapotváltozásának automatikus figyelése
| Ha módosul vagy törlődik egy file ami éppen nyitva van a Notepad++ ablakában, figyelmeztetést kapsz a dokumentum állapotának változásáról(file újboli betöltése vagy eltávolítása).

| Nagyítás és kicsinyítés
| A Scintilla komponens egy különleges képessége. A megszokott Ctrl+egér görgő segítségével egyszerűen nagyíthatjuk/kicsinyíthetjük a forráskódot kedvünk szerint.

| Több-nyelvi környezet támogatása
| A kínai, japán, koreai, arab és héber Windows-os környezetek támogatása. Végre kiválóan kezeli, konvertálja az UTF-8-at is!

| Könyvjelzők
| A felhasználónak csupán rá kell kattintania a könyvjelző-margóra (ami a sorok számozásától jobbra található) vagy nyomd meg a Ctrl+F2, hogy kijelöljön egy könyvjelzőt. Hogy a könyvjelzőket elérhesd, csak nyomd meg a F2 (Következő könyvjelzőre ugrás) vagy a Shift+F2 (Előző könyvjelzőre ugrás). Ahhoz, hogy eltávolítsd az összes könyvjelzőt kattints a menüsoron a Keresés->Összes könyvjelző eltávolítása menüpontokra.

| Összetartozó nyitó- és záró zárójelek színezése
| Ha ezek közül { } [ ] ( ) a szimbólumok közül valamelyik megtalálható a forrásban, a szimbólum automatikusan megkülönböztető színezést kap, valamint a szimbólum párja is a kifejezések után és a nyitó és záró szimbólumok között található rész is színeződik. A programnyelvekben a szimbólumok közötti rész blokkot alkot amivel könnyebben megtalálhatod a keresendő kódot, valamint egyszerűbbé és átláthatóbbá teszi a kódot.

| Macro-k felvétele és lejátszása
| Számos macro-t készíthetsz és természetes hozzájuk gyorsbillentyűket is rendelhetsz.