Karakterformázás

Karakterformázás

Az utolsó formázási lépés a karakterek formázása. Ha ezt is megismerjük, elkezdhedet saját weboldalaidat létrehozni, tartalommal feltölteni azt. A karakterformzás, ahogy a neve is mutatja, akár karakterenként ad lehetőséget különböző formátumok megadására. Az előző tag-ek vagy a lapra, vagy a teljes bekezdésre vonatkoztak, lássuk, mit tudunk tenni a karakterekkel! Kezdjük a legegyszerűbbekkel:
Karakterformázó tag-ek

Kezdő elem | Ilyen betűformátumot eredményez | Záró elem
--- | --- | ---
<B> | Félkövér betűformátumot eredményez | </B>
<I> | Dőltbetűs formátumot eredményez | </I>
<U> | Aláhúzott formátumot eredményez | </U>
<S> | áthúzott formátumot eredményez | </S>
<TT> | `Fixpontos betűket eredményez` | </TT>
<EM> | Kiemeli a szöveget | </EM>
<CITE> | Idézetekre használható | </CITE>
<VAR> | Változónevet jelöl | </VAR>
<STRONG> | Ez is egy kiemelési lehetőség, ugyanaz, mint a félkövér | </STRONG>
<CODE> | `Kódoknál használjuk, mint pl. a forráskódok` | </CODE>
<BIG> | Nagyméretű betűformátumot eredményez | </BIG>
<SMALL> | Kisméretű betűformátumot eredményez | </SMALL>
<SUB> | Ez alsóindexet eredményez | </SUB>
<SUP> | Ez felsőindexet eredményez | </SUP>
<BLINK> | Villogó szöveget eredményez, bár az IE nem szereti | </BLINK>
<FONT ...> | A részleteket lásd lentebb | </FONT>

Előfordulhat, hogy egyszerre nem csak egy stílust, hanem többet szeretnénk alkalmazni, mondjuk egy félkövér, aláhúzott szöveget kell kiírjunk. Ilyenkor mindkettőt ki kell írni: <b><u>Félkövér, aláhúzott szöveg</u></b>. Figyeld meg, hogy a kezdő- és zárótag-ek sorrendje fordított. Amit először nyitottunk, azt kell legutoljára bezárni. Olyanok, mint a zárójelek: egymásba ágyazottak. (A böngészők nem esnek kétségbe, ha nem sikerül pontosan zárni a tag-eket, de törekedj rá!)
A fenti formázótag-ek a karakterek stílusát határozzák meg. Pedig ha még visszaemlékszük Word-ös tanulmányainkra, a karakterformázásba beletartozik a betűtípus, a betűméret és a betűszín is. Erre is lehetőségünk van, méghozzá egy tag segítségével tudjuk mindet beálítani.
Ez a tag a <FONT>, s ahogy a fenti táblázatban említettem, jöjjön e laírása. Három attribútuma van, amelyek az előbb említett tulajdonságokat állítják be.
<FONT> attribútumai

color | A betűk színét határozza meg a már ismert angol névvel, vagy hexadecimális értékkel
size | A karakterek méretét lehet megadni kétféle módon: vagy előjeles értéket adunk neki, s akkor relatív módon az éppen aktuálishoz képest módosítja a karakterek méretét (-1, -2, +1, +2, stb.), vagy abszolút értéket adhatunk neki: 1, 2, 3, 4, 5, 6 vagy 7 értékeket vehet fel. A szám növelésével egyre nagyobb betűméretet kapunk. Sajnos, itt nem érvényesen a megszokott mértékegységek, nem tudunk pl. 20 pontos betűket írni. (Majd lesz rá más lehetőség!) Az alábbi táblázat a méreteket foglalja össze:
SIZE értéke | Eredmény
--- | ---
1 | 8 pont
2 | 10 pont
3 | 12 pont
4 | 14 pont
5 | 18 pont
6 | 24 pont
7 | 36 pont
face | A legnehezebbet hagytam a végére, a betűtípus beállítását! A böngésző az itt megjelölt karaktertípusból fogja a nyitó és zárótag által közrezárt szöveget megjeleníteni. A betűk típusát tetszőlegesen meg lehet választani. Számítva arra, hogy az általunk megadott betűtípus esetleg nincs telepítve a látogató számítógépén, érdemes több betűtípust is - vesszővel elválasztva - megjelölni. Ha az elsőként megadott betűtípust nem találja a böngésző, a következővel próbálkozik. Ha egyet sem találna akkor keres egy hasonló típust. Ez mindjárt egy bizonytalansági tényező: nem biztos, hogy a látogató ugyanazt fogja látni, amit mi mutatni akarunk. Ezért érdemes azokat a betűcsaládokat megadni, amelyek biztosan vannak a kliens gépén: Arial, Verdana, Times, Courier, Sans-Serif, Georgia. Az alapértelmezett a Times készlet.

Most nézzünk meg egy példaprogramot, amely bemutat pár karakterkezelési formát. Figyeljünk a nyitó- és zárótag-ek struktúrálására!
[HTML]××[TITLE]Karakterformázás[/TITLE]××[HEAD]×¤[META http-equiv="CONTENT-TYPE" content="text/html; charset=ISO-8859-2"]×[/HEAD]××[BODY bgcolor="#ffffff"]××¤[CENTER]×¤¤¤[FONT face="Georgia" size="7" color="#FF00FF"]Üdvözlöm a weblapomon![/FONT]×¤[/CENTER]××¤Ez egy karakterkezelési példa. Írhatunk [B]félkövér[/B] betűkkel, lehet [I]dőlt[/I] a szövegünk, de ha fontosnak ítélünk valamit, [U]alá is húzhatjuk[/U].[BR]× Egyszerű matematikai képletekben alkalmazhatjuk a felső index stílusú karaktereket: X[SUP]2[/SUP], m[SUP]2[/SUP], ha pedig a kémia a kedvenc területünk, a képletekben nagy hasznát vehetjük az alsó indexeknek, hiszen hogyan írnánk le a kénsav képletét: H[SUB]2[/SUB]SO[SUB]4[/SUB]...× [P]×¤Egy új bekezdésben szeretném felhívni a figyelmet a megfelelő zárásokra: ha elfelejtünk lezárni egy tag-et, kellemetlen mellékhatásai lesznek!×[/P] ××[/BODY]××[/HTML]