HTML alternatívák

A tanulási egység célkitűzései

HTML oldalt szerkeszteni nem csak kézzel lehet. Nagyon sok kiváló program született a "látványalapú" (WYSIWYG) módszerű szerkesztésre, s azt kell mondanom, vannak közöttük használhatók is. Egyik ilyen program a Dreamweaver, amely szabvánnyá nőtte ki magát az elmúlt évek során. Szerkeszteni úgy lehet benne, mint egy Wordben, de rendelkezik forráskódszerkesztővel is, amely az utólagos módosításokat teszi egyszerűbbé. Rengeteg beépülő modul (plugin) jelent meg hozzá, amelyek segítségével még egyszerűbbé válik a weblapok készítése.
A másik nagy csoport a forráskód szerkesztők csoportja. Ezek nem rendelkeznek WYSIWYG felülettel, csupán egy Jegyzettömb-szerű szövegszerkesztővel van dolgunk. Amennyiben többet nyújtanak, az a kód színezése, esetleges hibakereső funkciók, blokkok kezelése (nyitó- és zárótag-ek ellenőrzése, megjelenítése), valamint forráskód formázás. Mind a két csoport jól használható, főleg a WYSIWYG szerkesztők nyújtanak kezdők számára alternatívát.
Mi most mindkét csoportból megismerhetünk egy-egy programot, amelyek segítségünkre lehetnek a kezdeti lépések elsajátításában.

| A pillanat szüleménye: |