Bekezdésformázás

Szövegblokkok formázása

Ahogy a legtöbb szövegszerkesztőben, a HTML-ben is vannak bekezdések. Ezeket a szövegrészeket a <P>...</P> (paragrafus) tag-ek közé kell tegyük. Lássuk a paragrafus igen egyszerű attribútumleírását:
<P> attribútumleírás

align | A paragrafus igazítását adhatjuk meg, az alábbi értékeket veheti fel: left (balra zárás), right (jobbra zárás), center (középre zárás) és justify, azaz sorkizárás. Jegyezzük meg az align attribútumot, ugyanis a legtöbb (bekezdésszintű) műveleten értelmezett, használható!

Szintén bekezdésszintű művelet a már látott <H1>, illetve ennek a különböző formái: <H1>, <H2>, <H3>, <H4>, <H5>, <H6>. Ezek mindegyike különböző címsorszinteket jelent, az egyes a legnagyobb, a többi arányosan kisebb. Mindegyik félkövér stílusú, csak a méret csökken a számok növelésével. Érdemes kísérletezni velük, stílusossá teszi weblapunkat. Attribútumra nincs szükségünk, maga a tag elvégzi a szükséges beálíltásokat, finomításra nincs szükség.
A következő tárgyalt bekezdésszintű parancs a <BR>. Sortörést jelent. A HTML forrásban hiába ütünk Enter billentyűt, az csak a forráskódra vonatkozik. Hogy a megjelenő weblapon is új sorba kerüljön a szöveg, szükséges a <BR>. Az előbb tárgyalt <P> tag már önmagában is tartalmazza a <BR> tag-et, automatikusan sort emel a <P> előtt és a </P> után. Figyeljük meg, hogy nincs zárótag-je. Ezért nagyon sokan a <BR /> formát használják, jelezve, hogy a kezdőtag egyenlő a végtag-gel.
A végére hagytam a már látott <CENTER> parancsot. Eredménye ugyanaz, mint a <P align="center"> sornak, csak rövidebb.
[HTML]××[TITLE]Bekezdésformázás[/TITLE]××[HEAD]×¤[META http-equiv="CONTENT-TYPE" content="text/html; charset=ISO-8859-2"]×[/HEAD]××[BODY bgcolor="#eedd66"]××¤[H1]Üdvözlöm a weblapomon![/H1]××¤[P align="left"]Ez egy balra igazított szöveg[/P]×¤[P align="right"]A jobb margóhoz zárunk[/P]×¤[P align="center"]Ezt középre írtuk[/P]××¤¤[H5]×¤¤¤Köszönöm, hogy meglátogatta az oldalamat!×¤¤¤¤[BR /]×¤¤¤Remélem, hamarosan visszatér!×¤¤[/H5]××[/BODY]××[/HTML]