HTML kód tesztelése

On-Line gyakorlás

Mérföldkőhöz érkeztél! Az első alkalom, amikor bebizonyíthatod magadnak, hogy az eddig leírtakat értetted és saját produktumot tudsz létrehozni. Ehhez egy igen hasznos segítséget szeretnék nyújtani. A szöveg alatt látsz egy három részre osztott területet. A felső területet nevezzük szerkesztőmezőnek, a bal alsót előnézeti mezőnek, a jobb alsót pedig feladatmezőnek. A feladatmezőben kapsz egy feladatot, a szerkesztőmezőben kell megoldanod, az előnézeti mezőben pedig ellenőrizheted magad, hogy mindent jól csináltál-e. A szerkesztőmező ikonjai fontosak lehetnek: az első a Frissítés gomb. Ezzel tekinted meg az előnézeti mezőben az általad módosított forráskód eredményét. A következő egy betűméret legördülő lista, ezzel állítod a betűk nagyságát a szerkesztőmezőben. A következő két ikon a Visszavonás és a Mégis. Ezek segítenek, ha vissza akarsz lépni valamelyik előző állapotba. Vigyázz, csak 20 lépést tud visszafelé megjegyezni a szerkesztő! A végére maradt egy ecset, amellyel ki (illetve be) tudod kapcsolni a szintaxiskiemelést. Ez a tag-ek színezését jelenti, akár hasznos is lehet a szerkesztés során. Az utolsó ikon egy súgó gomb, rövid segítséget kapsz a szerkesztő kezeléséről. Készen állsz? Segítségül megkapod a nyers szöveget, hogy ne neked kelljen begépelned!
Sajnos, a szerkesztőprogram még nem boldogul a lapformázó és struktúraleíró tag-ekkel, azoknak semmilyen hatása nem lesz az eredményre.

Gyakorlás - No 1 Az első gyakorlás a karakterkezelési műveleteket mutatja be. Nagyon fontos megismernünk őket, hiszen az arculat ebből fog állni, az olvashatóságot ez fogja biztosítani.

Ha még mindig nem világos...
Ha még mindig nem világos a szerkesztés menete, nézd meg az alábbi kis videót, s miután megnézted, próbáld egyedül megoldani a feladatot!